DA
5.12.2022
Den Europæiske Unions Tidende
C 463/5
Domstolens dom (Anden Afdeling) af 13. oktober 2022 — Raad van bestuur van de Sociale verzekeringsbank og X mod Y og Raad van bestuur van de Sociale verzekeringsbank (anmodning om præjudiciel afgørelse fra Centrale Raad van Beroep — Nederlandene) (Sag C-713/20) (1) [Præjudiciel forelæggelse – social sikring af vandrende arbejdstagere – forordning (EF) nr.
883/2004 – artikel 11, stk.
3, litra a) og e) – person, der er bosat i en medlemsstat og udøver lønnet beskæftigelse i en anden medlemsstat – ansættelseskontrakt(er) indgået med et enkelt vikarbureau – vikaransættelser – mellemliggende perioder – fastlæggelse af den lovgivning, der finder anvendelse i perioderne mellem vikaransættelserne – ansættelsesforholdets ophør] (2022/C 463/05) Processprog: nederlandsk Den forelæggende ret Centrale Raad van Beroep
Parter i hovedsagen Sagsøgere: Raad van bestuur van de Sociale verzekeringsbank og X Sagsøgte: Y og Raad van bestuur van de Sociale verzekeringsbank
Konklusion Artikel 11, stk.
3, litra a) og e), i Europa-Parlamentets og Rådets forordning (EF) nr.
883/2004 af 29. april 2004 om koordinering af de sociale sikringsordninger skal fortolkes således, at en person, der er bosat i en medlemsstat, og som gennem et vikarbureau, der har hjemsted i en anden medlemsstat, arbejder som vikaransat på denne anden medlemsstats område, er undergivet — i perioderne mellem de nævnte vikaransættelser — lovgivningen i dennes bopælsmedlemsstat, hvis ansættelsesforholdet i disse mellemliggende perioder ophører i henhold til vikaransættelseskontrakten.
(1)
EUT C 128 af 12.4.2021.
Domstolens dom (Syvende Afdeling) af 13. oktober 2022 — MC mod Direktor na Direktsia »Obzjalvane i danatjno-osiguritelna praktika« Veliko Tarnovo pri Tsentralno upravlenie na Natsionalnata agentsia za prichodite (anmodning om præjudiciel afgørelse fra Administrativen sad Veliko Tarnovo — Bulgarien) (Sag C-1/21) (1) (Præjudiciel forelæggelse – merværdiafgift (moms) – direktiv 2006/112/EF – artikel 273 – foranstaltninger, der skal sikre en korrekt opkrævning af momsen – artikel 325, stk.
1, TEUF – pligt til at bekæmpe ulovlig aktivitet, der skader Unionens finansielle interesser – en afgiftspligtig juridisk persons momsgæld – national lovgivning, der fastsætter solidarisk hæftelse for den ikke-afgiftspligtige administrerende direktør af den juridiske person – handlinger, der er foretaget i ond tro af den administrerende direktør – formindskelse af den juridiske persons formue, der medfører insolvens – manglende betaling af de momsbeløb, som den juridiske person skylder, inden for de fastsatte frister – morarenter – proportionalitet) (2022/C 463/06) Processprog: bulgarsk Den forelæggende ret Administrativen sad Veliko Tarnovo